ກຣິສ ບັນລຸຂໍ້ຕົກລົງ ເລື້ອງພັນທະບັດ ກັບ ທະນາຄານ ເອກກະຊົນ
ກຣິສກ່າວ​ວ່າ​ ສ່ວນ​ໃຫຍ່ຂອງທະນາຄານ ເອກ​ກະ​ຊົນ​ຂອງຕົນ ​ໄດ້​​ເຫັນພ້ອມ​ກັບ​ຂໍ້​ຕົກລົງ ແລກປ່ຽນພັນທະບັດ ​ເພື່ອ​ຊ່ວຍ​ລົບ​ລ້າງ​​ໜີ້​ສິນຂອງປະເທດ
ກຣິສກ່າວວ່າ ສ່ວນໃຫ່ຍຂອງເອກກະຊົນທີ່ໃຫ້ກູ້ຢືມເງິນທັງຫລາຍຂອງຕົນ ຮວມທັງສະຖາ ບັນການເງິນຕ່າງໆ ໄດ້ເຫັນພ້ອມກັບຂໍ້ຕົກລົງແລກປ່ຽນພັນທະບັດ ເພື່ອຊ່ວຍໃນການລົບ ລ້າງໜີ້ສິນ ໃນມູນຄ່າ 142 ພັນລ້ານໂດລາ ແລະຫລີກເວັ້ນຈາກການຜິດສັນຍາໃນພັນທະ ການຈ່າຍງວດ ດ້ານການເງິນໃນທ້າຍເດືອນນີ້ ກຣິສ ມີຈຸດປະສົງທີ່ຈະໃຊ້ກົດໝາຍ ບັງຄັບໃຫ້ພວກທີ່ຍັງເຫລືອຢູ່ນັ້ນ ລົງນາມໃນຂໍ້ຕົກລົງ ດັ່ງກ່າວ ຫົວໜ້ານັກເສດຖະສາດຂອງທະນາຄານ Alpha ຂອງກຣີສ ທ່ານ Michalis Massou- rakis ກ່າວວ່າ ຂໍ້ຕົກລົງບັນເທົາໜີ້ສິນ ຈະມີຜົນໃນທາງບວກ ຕໍ່ການເຕີບໂຕຂອງທະນາ ຄານຕ່າງແລະເສດຖະກິດຂອງປະເທດ ກຣິສໄດ້ຮັບເອົາມາດຕະການປະຢັດມັດທະຍັດຕ່າງໆ ໃນຂອບເຂດທີ່ກວ້າງຂວາງໂດຍໄດ້ ຕັດເງິນເດືອນ ແລະເງິນເບ້ຍບໍານານ ຕະຫຼອດທັງລົບລ້າງໜ້າທີ່ວຽກການຫຼາຍໆພັນວຽກ ຂອງລັດຖະບານ ເພື່ອໃຫ້ສອດຄ້ອງກັບຄໍາຮຽກຮ້ອງ ຂອງຜູ້ໃຫ້ເງິນກູ້ຢືມຕ່າງປະເທດເພື່ອ ຈະໄດ້ຮັບເງິນຊ່ອຍເຫຼືອກ້ອນໃໝ່ ໃນມູນຄ່າ 172 ພັນລ້ານໂດລາ ນີ້ແມ່ນເງິນຊ່ວຍເຫຼືອ ກ້ອນທີ່ສອງຂອງປະເທດທີ່ໄດ້ຮັບໃນໄລະຍະສອງປີທີ່ຜ່ານມາ ກຣິສມີແຜນທີ່ຈະໃຊ້ໜີ້ທີ່ຕົນຕິດນັ້ນຄືນແກ່ສະຖາບັນການເງິນທັງຫຼາຍໃນລະຍະຍາວໂດຍ ຈະໃຫ້ບັນດາພວກທີ່ໄດ້ຊື້ພັນທະບັດກຣີສ ຈໍາເປັນຕ້ອງຂາດທືນສາມຫາສີ່ສ່ວນໃນການລົງ ທືນຂອງເຂົາເຈົ້ານັ້ນ